Kazantzakis oppfattet selv sitt store episke dikt på 33 333 vers som sitt aller viktigste verk. Selv om verket ble påbegynt i 1924, omskrev han det syv ganger før han publiserte det i 1938. Ifølge den greske forfatteren Pantelis Prevelakis «har det vært en overmenneskelig oppgave å nedtegne hans enorme åndelige erfaring». På samme måte som Homers er denne oppfølgeren delt i 24 rapsodier.